Bourbonnais
Store norske leksikon,Geografi,Verdens geografi,Europa,Frankrikes geografi
Bourbonnais er et landskap i Frankrike som omfatter departementet Allier og deler av departementene Cher, Creuse og Puy-de-Dôme.
Området består av et høyland som i sør grenser opp mot Massif central. Det dyrkes korn, frukt, grønnsaker og vindruer. Området har også betydelig storfehold. Montluçon er eneste by med særlig industri i landskapet. Bourbonnais er bourbonenes stamland i Midt-Frankrike. Frem til 1790 var Bourbonnais egen provins. Det ble hertugdømme i 1327, men ble inndratt under kronen 1527, og 1661 gitt til Ludvig av Bourbonnais, fyrste av Condé. Hovedstad var Bourbon l'Archambault, og senere Moulins. Les mer i Store norske leksikon Frankrike Frankrikes geografi